《临歧赠端任》
清代·王浩

此生竟体有芳兰，分袖仍馀一握寒。长夏岂堪清昼寂，今年犹觉别时难。

山头日出城中语，渡口人喧阁上看。觅得蠡湖波上句，缄情应与寄琅玕。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。